
VLADA REPUBLIKE HRVATSKE
Na temelju članka 8. Zakona o igrama na sreću („Narodne novine“, br. 87/09., 35/13., 158/13., 41/14., 143/14., 114/22. i 72/25.), Vlada Republike Hrvatske je na sjednici održanoj _____ donijela
U R E D B U
o kriterijima za utvrđivanje korisnika i načinu raspodjele 
dijela prihoda od igara na sreću za 2026. godinu
Članak 1.
Ovom Uredbom određuju se kriteriji za utvrđivanje korisnika i način raspodjele dijela prihoda od igara na sreću u Državnom proračunu Republike Hrvatske za 2026. godinu za financiranje programa iz područja propisanih člankom 8. stavkom 1. Zakona o igrama na sreću (u daljnjem tekstu: Zakon).
Članak 2.
(1)
Kriteriji za raspodjelu utvrđeni su sukladno nacionalnim strategijama i programima zadovoljavanja javnih potreba u odgovarajućim djelatnostima te sukladno aktivnostima za poticanje razvoja civilnoga društva, a iskazuju se udjelom pojedinih programskih aktivnosti u ukupnom dijelu prihoda od igara na sreću, određenih člankom 8. stavkom 2. Zakona.
(2)
Raspodjelom dijela prihoda od igara na sreću utvrđuje se izdvajanje za programe i to:
1.
36,76 % koji promiču razvoj sporta
2.
2,66 % koji pridonose borbi protiv zlouporabe droga i svih drugih oblika ovisnosti
3.
7,73 % koji se bave socijalnom i humanitarnom djelatnošću
4.
18,87 % koji se bave problemima i zadovoljavanjem potreba osoba s invaliditetom
5.
2,11 % koji se bave tehničkom kulturom
6.
12,41 % koji se bave kulturom
7.
1,46 % koji se bave izvaninstitucionalnom naobrazbom i odgojem djece i mladih
8.
9,01 % koji pridonose razvoju civilnoga društva
9.
4,08 % koji se bave psihosocijalnom osnaživanju i podizanju kvalitete življenja braniteljsko-stradalničke populacije iz Domovinskog rata te promicanju i očuvanju vrijednosti Domovinskog rata
10. 
4,91 % koji se bave demografskom revitalizacijom Republike Hrvatske.
Članak 3.
Sredstva iz članka 2. stavka 2. ove Uredbe raspoređuju se u Državnom proračunu Republike Hrvatske za 2026. godinu na sljedeći način:
1.
sredstva iz članka 2. stavka 2. točke 1., u razdjelu 090 Ministarstvo turizma i sporta, Glavi 09005 Ministarstvo turizma i sporta, za aktivnost A916002 – Programi javnih potreba u sportu na državnoj razini koje provode HOO, HPO, HSSG, HASS i HŠSS – 88,04 %, za aktivnost A916017 – Velike sportske manifestacije – 0,56 %, za aktivnost A916006 –Poticanje lokalnog sporta i sportskih natjecanja – 2,07 %, za aktivnost A916026 – Hrvatska pliva – 0,51 % i za aktivnost A916046 – Poticanje programa razvoja sporta županijskih sportskih zajednica – 7,88 % te u razdjelu 096 Ministarstvo zdravstva, Glavi 09625 Zavodi, agencije i ostali proračunski korisnici u sustavu zdravstva, RKP-u 26346 Hrvatski zavod za javno zdravstvo, za aktivnost A884001 – Administracija i upravljanje – 0,94 %
2.
sredstva iz članka 2. stavka 2. točke 2., u razdjelu 096 Ministarstvo zdravstva, Glavi 09605 Ministarstvo zdravstva, za aktivnost A795004 – Prevencija, rano otkrivanje, liječenje, rehabilitacija ovisnika i smanjenje šteta – 80,73 %, Glavi 09625 Zavodi, agencije i ostali proračunski korisnici u sustavu zdravstva, RKP-u 26346 Hrvatski zavod za javno zdravstvo, za aktivnost A884001 – Administracija i upravljanje – 7,29 %, u razdjelu 080 Ministarstvo znanosti, obrazovanja i mladih, Glavi 08005 Ministarstvo znanosti, obrazovanja i mladih, za aktivnost A558053 – Potpora za programe usmjerene mladima – 5,47 % te u razdjelu 086 Ministarstvo rada, mirovinskoga sustava, obitelji i socijalne politike, Glavi 08605 Ministarstvo rada, mirovinskoga sustava, obitelji i socijalne politike, za aktivnost A734189 – Udruge u socijalnoj skrbi – 6,51 %
3.
sredstva iz članka 2. stavka 2. točke 3., u razdjelu 048 Ministarstvo vanjskih i europskih poslova, Glavi 04805 Ministarstvo vanjskih i europskih poslova, za aktivnost A777058 – Pomoći organizacijama koje se bave razvojnom suradnjom i humanitarnom djelatnošću u inozemstvu – 1,97 %, u razdjelu 096 Ministarstvo zdravstva, Glavi 09605 Ministarstvo zdravstva, za aktivnost A618007 – Hrvatski crveni križ – 5,14 %, za aktivnost A803005 – Suradnja s udrugama građana – 6,84 % i za aktivnost A618552 – Gorska služba spašavanja – 4,02 %, Glavi 09625 Zavodi, agencije i ostali proračunski korisnici u sustavu zdravstva, RKP-u 26346 Hrvatski zavod za javno zdravstvo, za aktivnost A884001 – Administracija i upravljanje – 0,81 %, u razdjelu 086 Ministarstvo rada, mirovinskoga sustava, obitelji i socijalne politike, Glavi 08605 Ministarstvo rada, mirovinskoga sustava, obitelji i socijalne politike, za aktivnost A734189 – Udruge u socijalnoj skrbi – 24,83 %, za aktivnost A754006 – Razvoj volonterstva i humanitarne pomoći u Republici Hrvatskoj – 3,00 %, za aktivnost A653029 – Unapređenje zaštite žrtava nasilja u obitelji – 5,16% i za aktivnost A754015 – Zaklada »Hrvatska za djecu« – 18,00 %, u razdjelu 109 Ministarstvo pravosuđa, uprave i digitalne transformacije, Glavi 10905 Ministarstvo pravosuđa, uprave i digitalne transformacije, za aktivnost A576241 – Podrška svjedocima i žrtvama kaznenih djela – 6,71 %, za aktivnost A630048 – Besplatna pravna pomoć – 3,58 % i u Glavi 10915 Zatvori i kaznionice, za aktivnost A630000 – Izvršavanje kazne zatvora, mjere pritvora i odgojne mjere – 1,61 %, te u razdjelu 020 Vlada Republike Hrvatske, Glavi 02010 Ured za udruge, za aktivnost A509014 – Nacionalna zaklada za razvoj civilnoga društva – programi podrške organizacijama civilnoga društva – 18,33 %
4.
sredstva iz članka 2. stavka 2. točke 4., u razdjelu 080 Ministarstvo znanosti, obrazovanja i mladih, Glavi 08005 Ministarstvo znanosti, obrazovanja i mladih, za aktivnost A578041 – Pomoćnici u nastavi za djecu s teškoćama u razvoju – 33,32 % i za aktivnost A733051 – Programi izrade udžbenika za slijepe i slabovidne učenike i studente – 1,47 %, u razdjelu 086 Ministarstvo rada, mirovinskoga sustava, obitelji i socijalne politike, Glavi 08605 Ministarstvo rada, mirovinskoga sustava, obitelji i socijalne politike, za aktivnost A754019 – Odobravanje financijske potpore za programe i projekte usmjerene djeci s teškoćama i odraslim osobama s invaliditetom – 54,22 %, u razdjelu 055 Ministarstvo kulture i medija, Glavi 05505 Ministarstvo kulture i medija, za aktivnost A785015 – Programi za poboljšanje dostupnosti kulturnih sadržaja osobama s invaliditetom – 1,47 % te u razdjelu 020 Vlada Republike Hrvatske, Glavi 02010 Ured za udruge, za aktivnost A509014 –Nacionalna zaklada za razvoj civilnoga društva – programi podrške organizacijama civilnoga društva – 9,52 %
5.
sredstva iz članka 2. stavka 2. točke 5., u razdjelu 080 Ministarstvo znanosti, obrazovanja i mladih, Glavi 08005 Ministarstvo znanosti, obrazovanja i mladih, za aktivnost A577028 – Poticaji Hrvatskoj zajednici tehničke kulture – 100 %
6.
sredstva iz članka 2. stavka 2. točke 6., u razdjelu 032 Središnji državni ured za Hrvate izvan Republike Hrvatske, Glavi 03205 Središnji državni ured za Hrvate izvan Republike Hrvatske, za aktivnost A862006 – Programi Hrvata izvan Republike Hrvatske – 8,08 %, za aktivnost A862020 – Poticaji za obrazovanje i znanost, kulturu, zdravstvo, poljoprivredu i ostale programe Hrvata u BiH – 6,13 %, u razdjelu 048 Ministarstvo vanjskih i europskih poslova, Glavi 04805 Ministarstvo vanjskih i europskih poslova, za aktivnost A776056 – Programi društva prijateljstva Republike Hrvatske – 0,48 %, za aktivnost A777045 – Informiranje o EU – 0,21 % i za aktivnost T777036 – Javna diplomacija – 1,00 % te u razdjelu 055 Ministarstvo kulture i medija, Glavi 05505 Ministarstvo kulture i medija, za aktivnost A565030 – Programi dramske, plesne, glazbene i glazbeno-scenske umjetnosti – 16,92 %, za aktivnost A565033 – Programi interdisciplinarnih i novih umjetničkih i kulturnih praksi – 6,33 %, za aktivnost A565034 – Programi međunarodne kulturne suradnje i mobilnosti – 4,18 %, za aktivnost A781006 – Zaklada Kultura nova – 17,60 %, za aktivnost A781002 – Programi knjige i nakladništva – 10,50 %, za aktivnost A781014 – Programi vizualne umjetnosti – 6,46 %, za aktivnost A565003 – Osnovna djelatnost udruga u kulturi – 7,40 %, za aktivnost A565021 – Matica hrvatska – 5,02 %, za aktivnost A781009 – Sudjelovanje u kulturi i razvoj publike – 1,75 %, za aktivnost i Glavi 05565 Ostali proračunski korisnici iz područja kulture, RKP-u 49075 Agencija za elektroničke medije, za aktivnost A908003 – Program poticanja kvalitetnog novinarstva – 2,16 % te RKP-u 44926 Hrvatski audiovizualni centar, za aktivnost A785009 – Programi audiovizualne djelatnosti – 5,78 %
7.
sredstva iz članka 2. stavka 2. točke 7., u razdjelu 080 Ministarstvo znanosti, obrazovanja i mladih, Glavi 08005 Ministarstvo znanosti, obrazovanja i mladih, za aktivnost A577130 – Poticaji udrugama za izvaninstitucionalni odgoj i obrazovanje djece i mladih – 60,52 %, za aktivnost A792009 – Prevencija nasilja nad i među mladima – 5,72 % i za aktivnost A558047 – Politika za mlade – 33,76 %
8.
sredstva iz članka 2. stavka 2. točke 8., u razdjelu 020 Vlada Republike Hrvatske, Glavi 02010 Ured za udruge, za aktivnost A509014 – Nacionalna zaklada za razvoj civilnoga društva – programi podrške organizacijama civilnoga društva – 84,77 % i za aktivnost A509051 – Sufinanciranje EU projekata organizacijama civilnog društva – 14,00 % te u razdjelu 077 Ministarstvo gospodarstva, Glavi 07705 Ministarstvo gospodarstva, za aktivnost A560054 – Zaštita prava potrošača – 1,23 % 
9. 
sredstva iz članka 2. stavka 2. točke 9., u razdjelu 041 Ministarstvo hrvatskih branitelja, Glavi 04105 Ministarstvo hrvatskih branitelja, za aktivnost A753015 – Udruge branitelja – 33,90 % i za aktivnost A558041 –  Administracija i upravljanje  – 66,10 %
10. 
sredstva iz članka 2. stavka 2. točke 10., u razdjelu 087 Ministarstvo demografije i useljeništva, Glavi 08705 Ministarstvo demografije i useljeništva, za aktivnost A558049 – Provedba mjera obiteljske i populacijske politike – 59,15 %, za aktivnost A862034 – Programi poticanja povratka – 21,13 %, za aktivnost A862028 –  Potpora učenju hrvatskog jezika za povratak i useljavanje pripadnika hrvatskog iseljeništva u Republiku Hrvatsku – 7,04 %  te u razdjelu 032 Središnji državni ured za Hrvate izvan Republike Hrvatske, Glavi 03205 Središnji državni ured za Hrvate izvan Republike Hrvatske, za aktivnost A862029 – Programi i projekti hrvatskog iseljeništva – 12,68 %.
Članak 4.
(1) Ministarstvo hrvatskih branitelja, Ministarstvo vanjskih i europskih poslova, Ministarstvo kulture i medija, Ministarstvo znanosti, obrazovanja i mladih, Ministarstvo rada, mirovinskoga sustava, obitelji i socijalne politike, Ministarstvo turizma i sporta, Ministarstvo zdravstva, Ministarstvo pravosuđa, uprave i digitalne transformacije, Ministarstvo gospodarstva, Ministarstvo demografije i useljeništva te Središnji državni ured za Hrvate izvan Republike Hrvatske dužni su izvještavati Ured za udruge o projektima i programima dostavom podataka u Evidenciju o utrošku sredstava.
(2) Evidencija o utrošku sredstava iz stavka 1. ovoga članka vodi se pri Uredu za udruge na temelju podataka dostavljenih od strane korisnika sredstava prihoda od igara na sreću.
(3) Izvještajno razdoblje započinje s prvim danom u tekućem mjesecu, završava s njegovim zadnjim danom, a rok za dostavu izvještaja i podataka za Evidenciju o utrošku sredstava je 10. u mjesecu za prethodno izvještajno razdoblje.
(4) Izvještaj iz stavka 1. ovoga članka dostavlja se na Obrascu mjesečnog izvještaja o provedbi ugovora financiranih iz sredstava prihoda od igara na sreću koji se nalazi u prilogu i sastavni je dio ove Uredbe.
Članak 5.
(1)
Tijekom godine može se izvršiti preraspodjela dijela prihoda od igara na sreću prenesenih iz 2025. godine i ostvarenih u 2026. godini. 
(2)
Preraspodjelu iz stavka 1. ovoga članka odlukom utvrđuje Ured za udruge uz prethodnu suglasnost ministarstava i Središnjeg državnog ureda za Hrvate izvan Republike Hrvatske iz članka 3. ove Uredbe i Ministarstva financija.
Članak 6.
(1) Ministarstvo hrvatskih branitelja, Ministarstvo vanjskih i europskih poslova, Ministarstvo kulture i medija, Ministarstvo znanosti, obrazovanja i mladih, Ministarstvo rada, mirovinskoga sustava, obitelji i socijalne politike, Ministarstvo turizma i sporta, Ministarstvo zdravstva, Ministarstvo pravosuđa, uprave i digitalne transformacije, Ministarstvo gospodarstva, Ministarstvo demografije i useljeništva, Središnji državni ured za Hrvate izvan Republike Hrvatske i Ured za udruge izvještaj o utrošku sredstava raspoređenih prema članku 3. ove Uredbe, za razdoblje od 1. siječnja do 31. prosinca 2026., dostavljaju Ministarstvu financija do 31. ožujka 2027.
(2)
Izvještaj iz stavka 1. ovoga članka dostavlja se na obrascu koji se nalazi u prilogu i sastavni je dio ove Uredbe.
Članak 7.
Evidenciju o vrstama prihoda od igara na sreću iz kojih se izdvaja dio prihoda za financiranje programa vodi Financijska agencija, i to za:
–
naknadu za priređivanja lutrijskih igara
–
naknadu za priređivanja igara na sreću u casinima
–
naknadu za priređivanje klađenja
–
naknadu za priređivanja igara na sreću na automatima
–
prihode iz dobiti Hrvatske lutrije.
Članak 8.
Korisnici sredstava prihoda od igara na sreću obvezni su prilikom prve dostave podataka za upis u Evidenciju o utrošku sredstava iz članka 4. ove Uredbe dostaviti podatke o svim ugovorima koji su trenutno na snazi te za koje postoje preuzete financijske obveze. 
Članak 9.
Ova Uredba stupa na snagu prvoga dana od dana objave u „Narodnim novinama“.
Klasa: 
Urbroj: 
Zagreb,
Predsjednik

mr. sc. Andrej Plenković
OBRAZLOŽENJE za 2026. GODINU
Izmjenama Zakona o igrama na sreću (NN 72/25), u članak 8. stavak 1. spomenutog Zakona uvedena su dva nova područja: Psihosocijalno osnaživanje i podizanje kvalitete življenja braniteljsko-stradalničke populacije iz Domovinskog rata te promicanje i očuvanje vrijednosti Domovinskog rata, te Demografska revitalizacija Republike Hrvatske.
Prijedlog raspodjele i visina udjela pojedinih programskih aktivnosti u ukupnom prihodu od igara na sreću temelje se na provedenim analizama prioritetnih sektorskih problema. Također su uzeti u obzir dostavljeni zahtjevi za financiranje programskih aktivnosti, visina financiranja sličnih programa u prethodnim godinama, visina neutrošenih prihoda od igara na sreću u prethodnim razdobljima te vlastiti i namjenski izvori financiranja tijela državne uprave koji su istodobno i korisnici prihoda od igara na sreću.
Uz to, kako bi postoci pojedinih područja realnije odražavali javne politike koje tijela – korisnici lutrijskih sredstava faktički provode, pojedine proračunske aktivnosti prebačene su u druga područja u odnosu na proteklu godinu. Tako je proračunska aktivnost A630048 - Besplatna pravna pomoć prebačena iz područja Razvoj civilnog društva u područje Socijalna i humanitarna djelatnost; proračunska aktivnost A785015 - Programi za poboljšanje dostupnosti kulturnih sadržaja osobama s invaliditetom prebačena je iz područja Kulture u područje Problemi i zadovoljavanje potreba osoba s invaliditetom; proračunske aktivnosti koje se odnose na rad s mladima (A792009 - Prevencija nasilja nad i među mladima te A558047 - Politika za mlade) prebačene su iz područja Socijalna i humanitarna djelatnost u područje Izvaninstitucionalna naobrazba i odgoj djece i mladih, a proračunska aktivnost A862029 - Programi i projekti hrvatskog iseljeništva prebačena je iz područja Kulture u područje Demografska revitalizacija Republike Hrvatske. Raspodjela postotaka kroz svih 10 područja Uredbe time je ujednačena u odnosu na stvaran doprinos tim područjima projekata i programa koji se financiraju lutrijskim sredstvima. U skladu s navedenim, izrađen je prijedlog udjela pojedinih programskih aktivnosti u ukupnom dijelu prihoda od igara na sreću, određenih člankom 8. stavkom 2. Zakona o igrama na sreću.
Ciljevi raspodjele su rješavanje prioritetnih sektorskih problema u suradnji s udrugama i organizacijama civilnog društva, podrška razvoju civilnog društva te financiranje programskih aktivnosti koje doprinose poboljšanju kvalitete života u svim područjima društvenog života.
Raspodjelom dijela prihoda od igara na sreću predlaže se izdvajanje za programe i to:
1.
36,76 % koji promiču razvoj sporta
2.
2,66 % koji pridonose borbi protiv zlouporabe droga i svih drugih oblika ovisnosti
3.
7,73 % koji se bave socijalnom i humanitarnom djelatnošću
4.
18,87 % koji se bave problemima i zadovoljavanjem potreba osoba s invaliditetom
5.
2,11 % koji se bave tehničkom kulturom
6.
12,41 % koji se bave kulturom
7.
1,46 % koji se bave izvaninstitucionalnom naobrazbom i odgojem djece i mladih
8.
9,01 % koji pridonose razvoju civilnoga društva
9.
4,08 % koji pridonose psihosocijalnom osnaživanju i podizanju kvalitete življenja braniteljsko-stradalničke populacije iz Domovinskog rata te promicanju i očuvanju vrijednosti Domovinskog rata
10. 
4,91 % koji pridonose demografskoj revitalizaciji Republike Hrvatske.
Temeljem procjene prihoda od igara na sreću za 2026. godinu - dijela naknada za priređivanje igara na sreću (50%) i dijela prihoda iz dobiti Hrvatske lutrije (50%), raspoređuje se 144.624.269,00 eura što predstavlja značajno povećanje ukupnih sredstava za raspodjelu u odnosu na prethodnu godinu. Prijedlog raspodjele i visina udjela pojedinih programskih aktivnosti u ukupnom dijelu prihoda od igara na sreću utvrđena je temeljem provedenih sektorskih analiza, iskazanih potreba i visine neutrošenih sredstava iz prethodnih razdoblja.
U svrhu kvalitetnijeg planiranja raspodjele sredstava u budućem razdoblju te praćenja realizacije, Ured za udruge će putem mjesečnih izvještaja korisnika o ugovorenim te isplaćenim sredstvima, odnosno, planovima za isplatu redovito pratiti dinamiku potrošnje prihoda od igara na sreću po svim aktivnostima te o tome po potrebi izvještavati Ministarstvo financija i Vladu Republike Hrvatske. Tijekom godine može se izvršiti i preraspodjela dijela prihoda od igara na sreću prenesenih iz 2025. godine i ostvarenih u 2026. godini o čemu Odluku donosi Ured za udruge, na temelju podataka iz Evidencije o utrošku sredstava te obveza preuzetih ugovorima, uz prethodnu suglasnost ministarstva iz članka 3. ove Uredbe i Ministarstva financija.
S obzirom na to da se Uredba odnosi na raspodjelu sredstva za 2026. godinu, potrebno je njeno žurno donošenje kako bi se osigurala nesmetana i kontinuirana provedba projekata i programa koji pružaju usluge ranjivim skupinama u društvu, osobama s invaliditetom, braniteljima i civilnim stradalnicima iz Domovinskoga rata, koje djeluju u području socijalne skrbi, demografske revitalizacije Republike Hrvatske, zaštite i promicanja ljudskih prava, demokratizacije, kulture, zaštite zdravlja, borbe protiv zlouporabe droga, razvoja volonterstva, djece, mladih, sportaša, beskućnika i drugih društveno isključenih skupina, skrbi o obitelji, zaštite potrošača, zaštite prirode i okoliša, održivog razvoja te razvoja lokalnih zajednica i ujednačavanja regionalnog razvoja.
